I 1811 var han med på en mineralogisk forskerekspedisjon til Krim og Kaukasus sammen med Maurice Engelhardt. Han studerte jordmagnetismen og utførte barometernivelleringer mellom Det kaspiske hav og Svartehavet, det vil si bidro til å fastslå Kaspihavets nivå under havoverflaten. Ved hjemkomsten ble han assistentdoktor, og i 1815 stabslege og kirurg i den russiske armé.